# Cyrille Guimard

Cyrille Guimard (Bouguenais, 20 de gener de 1947) va ser un ciclista francès, que fou professional entre 1968 i 1976 i que en retirar-se va continuar vinculat al ciclisme com a director esportiu de diferents equips. Entre els ciclistes que va dirigir cal destacar Bernard Hinault, Laurent Fignon i Lucien van Impe. Fou l'encarregat de portar Greg LeMond a Europa després de signar el seu primer contracte professional.

## Ciclista

Com a ciclista professional aconseguí 94 victòries, moltes d'elles aconseguides a l'esprint, especialtitat en la que destacava.
Els seus principals èxits els aconseguí al Tour de França, en què guanyà 7 etapes en les diferents participancions. També guanyà el premi de la combativitat i fou líder de la cursa durant l'edició de 1972. A la Volta a Espanya aconseguí 2 etapes i la classificació per punts i la combinada de 1971.

## Director esportiu

Quan Guimard hagué de posar punt final a la seva carrera com a ciclista, per culpa d'un seguit de lesions als genolls, es convertí en director esportiu. Tot i que havia estat un bon ciclista, serà en aquesta nova faceta dins el ciclisme que aconseguirà la fama. Dirigirà els equips Gitane-Campagnolo, Renault-Elf-Gitane, Système U-Gitane, Super U-Raleigh, Castorama, i Cofidis; tenint sota les seves ordres ciclistes com Lucien van Impe, Bernard Hinault, Laurent Fignon, Greg LeMond, Charly Mottet, Marc Madiot, i Lance Armstrong. Com a director esportiu els seus ciclistes han guanyat 7 edicions del Tour de França.

## Palmarès

* 1968
** 1r de la Gènova-Niça
** Vencedor d'una etapa de la Volta a Luxemburg
* 1969
** 1r de la Gènova-Niça
** Vencedor de 2 etapes del Midi Libre
* 1970
** Campió de França de velocitat
** Vencedor d'una etapa del Tour de França
* 1971
** Vencedor de 2 etapes de la Volta a Espanya, 1r de la classificació per punts i de la combinada
** Vencedor d'una etapa de la Volta a Euskadi i 1r de la classificació per punts
** 3r al Campionat del món de ciclisme
* 1972
** 1r del Midi Libre i vencedor de 2 etapes
** 1r al Tour de l'Oise
** 1r a la París-Bourges
** 1r al Circuit de l'Aulne
** Vencedor de 4 etapes del Tour de França i 1r del Premi de la Combativitat
** Vencedor d'una etapa del Dauphiné Libéré i 1r de la classificació per punts
** Vencedor d'una etapa de la Setmana Catalana
** Vencedor d'una etapa de la Volta a Luxemburg
** 1r als Sis dies de Grenoble (amb Alain Van Lancker)
** 3r al Campionat del món de ciclisme
* 1973
** Vencedor d'una etapa del Tour de França
** Vencedor d'una etapa del Dauphiné Libéré i 1r de la classificació per punts
* 1974
** Vencedor d'una etapa del Tour de França
** Vencedor d'una etapa de la París-Niça
** Vencedor d'una etapa a l'Étoile des Espoirs
* 1975
** 1r al GP Ouest France-Plouay
* 1976
** Campió de França de ciclo-cross

### Resultats al Tour de França

* 1970. 62è de la classificació general. Vencedor d'una etapa. 1r de la Classificació dels punts calents
* 1971. 7è de la classificació general
* 1972. Abandona (18a etapa). Vencedor de 4 etapes. 1r del Premi de la Combativitat. Porta el mallot groc durant 8 etapes
* 1973. Abandona (8a etapa). Vencedor d'una etapa
* 1974. Abandona (21a etapa). Vencedor d'una etapa

### Resultats a la Volta a Espanya

* 1971. 12è de la classificació general. Vencedor de 2 etapes. 1r de la classificació per punts i de la combinada

## Enllaços externs

* Palmarès de Cyrille Guimard a memoire-du-cyclisme.eu
* Fitxa de Cyrille Guimard a sitiodeciclismo.net
* Cyrille Guimard a ProCyclingStats